Sher Bahadur Deuba

Sher Bahadur Deuba (nepali keeles शेरबहादुर देउवा; sündinud 13. juunil 1946) on Nepali poliitik, alates 13. juulist 2021 Nepali peaminister. Ta on varem olnud peaminister neli ametiaega (1995–1997, 2001–2002, 2004–2005 ja 2017–2018), lisaks on ta valimisringkonnast Dadeldhura 1 valitud parlamenti. Ta on aastast 2016 erakonna Nepali Kongress (NK) president. Deuba sündis ja kasvas üles eraldatud Ashigrami külas Dadeldhura ringkonnas ning omandas põhi- ja keskhariduse Doti ringkonnas. Kõrghariduse sai ta Tri-Chandra kolledžis Katmandus. Ta käis ka London School of Economics and Political Science'is Londonis. Aastal 1991 valiti ta parlamenti ning temast sai ka Girijā Prasād Koīrālā valitsuse siseminister. Valitsus lagunes ning kui Man Mohan Adhikari üritas 1995. aastal parlamenti taas laiali saata, sai Deubast peaminister. Enda esimese ametiaja jooksul sõlmis ta India valitsusega Mahakali lepingu. Deuba teine ametiaeg algas juulis 2001, kui Koriala pärast kuningapalee veresauna tagasi astus. Teise ametiaja jooksul hakkasid riigis pead tõstma maoistid ning Deuba kuulutas välja eriolukorra ja määratles Nepali Kommunistliku Partei (NKP) terroriorganisatsiooniks. Oktoobris 2002 vabastas kuningas Gyanendra tema valitsuse ebakompetentsuse pärast ametist. Samal aastal visati ta ka Nepali Kongressist välja ning ta asutas uue partei, mille nimi oli samuti Nepali Kongress. Juba 4. juunil 2004 määras kuningas Gyenendra ta uuesti peaministriks, kuid pärast 2005. aasta Nepali riigipööret ta vahistati korruptsioonisüüdistuste tõttu. Deuba vabanes 13. veebruaril 2006. Augustis 2016 leppisid Deuba ja Pushpa Kamal Dahal kokku rotatsioonivalitsuse moodustamises, leppe järgi pidid Nepali Maoistlik Kommunistlik Partei ja Nepali Kongress 9 kuu pikkuste vahetuste kaupa valitsust juhtima hakkama. Deuba neljas ametiaeg algas 7. juunil 2017. Oktoobris 2017 astusid kõik NKP ministrid tagasi ning sõlmisid eelolevateks valimisteks valimisliidu hoopis Nepali Ühendatud Marksist-leninistliku Kommunistliku Parteiga. 12. juulil 2021 andis Nepali Ülemkohus määruse, mille järgi pidi Deuba 28 tunni jooksul nimetatama peaministriks. Järgmisel päeval nimetas president Bidhya Devi Bhandari ta põhiseaduse artikkel 76(5) järgi peaministriks. Ta on abielus Arzu Rana Deubaga ning neil on poeg. Ta on parlamenti valitud Nepali Kongressi esindajana valimisringkonnast Dadeldhura 1 aastatel 1991, 1994, 1999 ja 2017. Ta võitis oma ringkonnas nii 2008. kui 2013. aasta Asutava Kogu valimistel. "Election 1991 Constituency Results" (PDF). Nepal Research. Originaali arhiivikoopia (PDF) seisuga 12. juuli 2021. Vaadatud 14. juuli 2021. "Finalised Constituencies With Top Two Candidates". Election Commission, Nepal. 24. jaanuar 2008. Originaali arhiivikoopia seisuga 24. jaanuar 2008. Vaadatud 15. november 2020. "Auswertung der Wahlergebnisse vom 15. November 1994" (PDF). Nepal Research. Originaali arhiivikoopia (PDF) seisuga 14. juuli 2021. Vaadatud 14. juuli 2021. "Election Results'99". nepalresearch.org. Originaali arhiivikoopia seisuga 29. oktoober 2020. Vaadatud 15. november 2020. "Ca Election report". 3. oktoober 2009. Originaali arhiivikoopia seisuga 3. oktoober 2009. Vaadatud 14. juuli 2021. "Nepalnews.com – News from Nepal as it happens". 25. märts 2015. Originaali arhiivikoopia seisuga 25. märts 2015. Vaadatud 14. juuli 2021. "निर्वाचन मतगणनाको परिणाम". Election Commission, Nepal. Originaali arhiivikoopia seisuga 14. juuli 2021. Vaadatud 14. juuli 2021. Kafle, Sanjeeb (6. juuni 2017). "I will strengthen ties with India, China: Newly elected PM Deuba". The Himalayan Times (inglise). Originaali arhiivikoopia seisuga 6. märts 2021. Vaadatud 14. juuli 2021.